Daily View 16.11.2021
16 พฤศจิกายน 2564

ปัจจัยต่างประเทศ: นายโจ ไบเดน ปธน.สหรัฐฯ ลงนามร่างลงทุนโครงสร้างพื้นฐาน 1.2 ล้านล้านเหรียญ เพื่อบังคับใช้เป็นกฏหมายต่อไป โดยร่างนี้จะส่งผลให้มีเม็ดเงินใหม่มูลค่า 550 พันล้านเหรียญทยอยลงทุนตลอด 5 ปีข้างหน้า โดย แบ่งเป็น Transportation มูลค่า 283 พันล้านเหรียญ Water Infrastructure มูลค่า 64 พันล้านเหรียญ Energy and power infrastructure 73 พันล้านเหรียญ Broadband มูลค่า 65 พันล้านเหรียญ เป็นต้น โดยในสัปดาห์นี้ทางสภาคองเกรสพยายามจะผลักดันอีกร่างกฏหมายสำคัญ Build Back Better Act มูลค่าสูงถึง 1.75 ล้านล้านเหรียญ โดยจะเน้นช่วยเหลือทางด้านสังคมและสิ่งแวดล้อมเป็นหลัก ซึ่งถ้าหากสามารถผ่านร่างดังกล่าวได้จะช่วยหนุน sentiment บวกต่อเนื่องต่อตลาดหุ้นสหรัฐฯ ในช่วงที่เหลือของปีนี้
ทางฝั่งยุโรป นางลาการ์ด ประธาน ECB ยังคงแสดงความเห็นในเชิง เงินเฟ้อสูงจะเป็นเพียงปัจจัยชั่วคราวแต่จะลากยาวกว่าที่คิดและจะลดลงในปีหน้า แสดงถึงทิศทางนโยบายการเงินทางฝั่งยุโรปที่จะยังผ่อนคลายมากกว่าทางฝั่งสหรัฐฯที่เริ่มดำเนินการลดการเข้าซื้อสินทรัพย์ (QE Tapering) และตลาดคาดว่าจะเริ่มขึ้นดอกเบี้ยครั้งแรกในช่วงกลางปีหน้า ดังนั้นในเชิงเปรียบเทียบแล้วนโยบายการเงินยุโรปยังคงสนับสนุนการลงทุนสินทรัพย์เสี่ยง รวมถึงนโยบายการคลังอย่าง EU recovery fund ที่จะเริ่มเบิกจ่ายโครงการต่างๆมากขึ้นในปีหน้าจะช่วยสนับสนุนการฟื้นตัวทางเศรษฐกิจและการจ้างงานอย่างต่อเนื่องในยุโรป ขณะที่ผลประกอบการบริษัทโดยรวมในไตรมาสสามออกมาดีกว่าคาดและคาดว่าจะยังเติบโตต่อเนื่อง ดังนั้นเราจึงมีมุมมองเชิงบวกต่อการลงทุนตลาดหุ้นยุโรป
ปัจจัยภายในประเทศ: สำนักงานสภาพัฒนาการเศรษฐกิจและสังคมแห่งชาติ (สศช.) รายงานจีดีพีไทยในไตรมาส 3 ปี 2021หดตัว 0.3%YoY (-1.1%QoQ) ดีกว่าคาดการณ์ที่ -1.3%YoY จากไตรมาสก่อนที่ขยายตัว 7.6%YoY จากแรงหนุนสำคัญจากการส่งออกที่ขยายตัว 15.7%YoY ตามการฟื้นตัวของเศรษฐกิจโลก และการบริโภคภาครัฐที่ขยายตัว 2.5%YoY สศช. เพิ่มคาดการณ์เศรษฐกิจไทยปี 2021 เป็น 1.2% และคาดการณ์ขยายตัว 3.5-4.5% ในปี 2022 (ค่ากลางที่ 4.0%) โดยประมาณการในปีนี้เพิ่มขึ้นจากประมาณการครั้งก่อนที่ 0.7-1.2% (ค่ากลางที่ 0.95%) เนื่องจากปรับจำนวนนักท่องเที่ยวปีนี้ เพิ่มขึ้นเป็น 2 แสนคน จากเดิมที่ 1.5 แสนคน และคาดการณ์นักท่องเที่ยว 5 ล้านคนในปีหน้า ถือเป็น sentiment บวกสนับสนุนหุ้นกลุ่มเปิดเมืองต่อเนื่อง ทั้งนี้หลังจากเริ่มเปิดเมืองตั้งแต่ 1 พย. เป็นระยะกว่า 2 สัปดาห์แล้ว สถาณกาณ์โควิดยังดูดีได้พบการเร่งตัวของการติดเชื้อขึ้น ซึ่งน่าจะทำให้นักลงทุนมั่นใจต่อการลงทุนมากขึ้น
ทางด้านมุมมองด้านค่าเงินห้องค้ากสิกรไทยประเมินว่าเศรษฐกิจไทยมีแนวโน้มทยอยฟื้นตัวหลังผ่านจุดต่ำสุดในไตรมาส 3 เป็นปัจจยัสนับสนุนค่าเงินบาทในช่วงนี้โดยเงินบาทมีแนวโน้มแข็งค่าขึ้นด้วยความหวังต่อการเปิดประเทศและการฟื้นตัวของเศรษฐกิจท่ามกลางจำนวนผู้ติดเชื้อที่ชะลอลง ทำให้ค่าเงินบาทแข็งค่าขึ้น1.45% นับตั้งแต่เปิดประเทศในวันที่ 1 พฤศจิกายน
มุมมองตลาดหุ้น วันนี้คาด  SET คาด 1635-1650 หุ้นแนะนำ BLA, GFPT
Top pick: BLA (ราคาพื้นฐาน 41.00 บาท). เราคาดว่างบ 4Q21 จะรายงานออกมาแข็งแกร่งจากการออก product ใหม่และ combined ratio ที่ต่ำลง ขณะที่แนวโน้ม Bond yield ที่ปรับตัวขึ้นจะช่วยหนุน sentiment บวกต่อบริษัท. GFPT (ราคาพื้นฐาน 12.60 บาท). คาดจะได้รับ sentiment บวกจากราคาไก่ที่ปรับตัวสูงขึ้นต่อเนื่อง
รายงานตัวเลขเศรษฐกิจ
วันอังคาร ติดตาม Virtual meeting ระหว่าง Xi-Biden ตัวเลข Retail sales ของสหรัฐฯ เดือน ต.ค. คาด +1.1% MoM และตัวเลขผลผลิตภาคอุตสาหกรรมของสหรัฐฯ เดือน ต.ค. คาด +0.7% MoM
วันพุธ ติดตาม ตัวเลข CPI และ Core CPI ของยูโรโซน เดือน ต.ค. คาด +4.1% YoY และ +2.1% YoY ตัวเลข CPI ของอังกฤษ เดือน ต.ค. คาด +3.9% YoY ตัวเลข Housing starts ของสหรัฐฯ เดือน ต.ค. คาด +2.3% MoM เป็น 1.59 ล้านยูนิต ตัวเลข Building permints ของสหรัฐฯ เดือน ต.ค. คาด +4.5% MoM เป็น 1.66 ล้านยูนิต และปริมาณสต๊อกน้ำมันดิบสหรัฐฯ รายสัปดาห์
วันพฤหัสฯ ติดตาม ยอดผลิตและยอดขายรถยนต์ของไทยเดือน ต.ค. ยอดจดทะเบียนรถใหม่ของยูโรโซนเดือน ต.ค. คาด -28% YoY และตัวเลขการขอรับสวัสดิการว่างงานของสหรัฐฯรายสัปดาห์คาด +2.76 แสนคน
วันศุกร์ ติดตาม ตัวเลข CPI และ Core CPI ของญี่ปุ่น เดือน ต.ค. คาด +0.1% YoY และ 0.1% YoY ตามลำดับ และตัวเลข Oil rig count ของสหรัฐฯ ล่าสุดอยู่ที่ 454 rig (+4 rig WoW)